Γουλιέλμος Κάβεντις, 2ος βαρόνος Τσέσαμ

Ο Γουλιέλμος Γεώργιος Κάβεντις, 2ος βαρόνος Τσέσαμ, αγγλ.: William George Cavendish, 2nd Baron Chesham (29 Οκτωβρίου 1815 - 26 Ιουνίου 1882) ήταν Βρετανός Φιλελεύθερος πολιτικός.

 Πρώιμη ζωή 
Ο Τσέσαμ γεννήθηκε στις 29 Οκτωβρίου 1815 στην Οικογένεια Κάβεντις, με επικεφαλής τον δούκα του Ντέβονσιρ.  Ήταν ο μεγαλύτερος γιος του Καρόλου Κόμπτον Κάβεντις 1ου βαρόνου Τσέσαμ και της λαίδης Αικατερίνης Σούζαν Γκόρντον. Είχε δύο μικρότερες αδελφές, την αξιότιμη Σούζαν Σοφία Κάβεντις (σύζυγο του Θωμά Τρέβορ 22ου βαρόνου Ντέικρ) και την αξιότιμη Χάριετ Ελισάβετ Κάβεντις (2η σύζυγο του Γεωργίου Μπινγκ 2ου κόμη του Στράφορντ). 

Ο πατέρας του ήταν ο 4ος γιος του Γεωργίου Κάβεντις 1ου κόμη του Μπέρλινγκτον (ο ίδιος 3ος γιος του πρώην πρωθυπουργού Γουλιέλμου Κάβεντις 4ου δούκα του Ντέβονσιρ) και της λαίδης Ελισάβετ Κόμπτον (μοναχοκόρη του Καρόλου Κόμπτον 7ου κόμη του Νορθάμπτον). Οι γονείς της μητέρας του ήταν ο Γεώργιος Γκόρντον 9ος μαρκήσιος του Χάντλυ και η Αικατερίνη Κόουπ (2η κόρη και συνκληρονόμος του σερ Καρόλου Κόουπ 2ου βαρονέτου).

Σπούδασε στο Κολέγιο Ήτον. 

 Σταδιοδρομία 
Από το 1833 έως το 1840 ο Κάβεντις υπηρέτησε ως αξιωματικός στο 10ο Σύνταγμα Ελαφρών Δραγόνων. Ο πατέρας του ανέθεσε στον διάσημο αρχιτέκτονα Έντουαρντ Μπλορ να κτίσει ένα νέο οικογενειακό σπίτι, γνωστό ως Λάτιμερ Χάουζ, το οποίο ολοκληρώθηκε το 1838.  Μετά την αποχώρησή του από τον στρατό, ο Κάβεντις υπηρέτησε ως υπολοχαγός στην αποσυναρμολογημένη Βασιλική Πολιτοφυλακή του Μπάκιγχαμσιρ (King's Own), προαχθέντος σε λοχαγό το 1846.  Μετά την αναβίωση της πολιτοφυλακής, ο δούκας του Ντέβονσιρ συγκρότησε τη 2η Πολιτοφυλακή του Ντέρμπισιρ (Τυφεκιοφόροι Τσάτσγουορθ) το 1855, και τον διόρισε λοχαγό στο νέο σύνταγμα. 

Το 1847 εξελέγη ως Φιλελεύθερος Βουλευτής για το Πίτερμπορω, μία θέση που κατείχε μέχρι το 1852, και αργότερα εκπροσώπησε το Μπάκιγχαμσιρ, υπηρετώντας μαζί με τον Μπέντζαμιν Ντισραέλι από το 1857 έως το 1863,  όταν διαδέχθηκε τον πατέρα του στη βαρονία και ανέλαβε τη θέση του στη Βουλή των Λόρδων.  Ο πατέρας του, βουλευτής για σχεδόν 40 χρόνια, είχε διοριστεί βαρόνος Τσέσαμ του Τσέσαμ στις 15 Ιανουαρίου 1858.
Το 1876 διετέλεσε πρόεδρος της Βασιλικής Γεωργικής Εταιρείας. 

 Οικογένεια 
Στις 24 Ιουλίου 1849 ο λόρδος Τσέσαμ νυμφεύτηκε την Ερριέτα Φραγκίσκη Λάσκελς (1830–1884) στην εκκλησία του Κένσινγκτον στο Λονδίνο. Ήταν κόρη του Ελεγκτή του Οικογενειακού Δικαίου, εντιμότατου Γουλιέλμου Λάσκελς (3ου γιου του Ερρίκου Λάσκελς 2ου κόμη του Χέαργουντ) και της συζύγου του, λαίδης Κάρολαϊν Τζορτζιάνας Χάουαρντ (κόρης του Γεωργίου Χάουαρντ 6ου κόμη του Κάρλαϊλ). Μαζί, ήταν γονείς των: 

 Κάρολος Κόμπτον Γουλιέλμος, 3ος βαρόνος Τσέσαμ (1850–1907), νυμφεύτηκε τη λαίδη Μπεατρίς Κωνστάνς Γκρόσβενορ, 2η κόρη του Ούγου Γκρόσβενορ 1ου δούκα του Γουέστμινστερ και της λαίδης Κωνστάνς Σάδερλαντ-Λέβεσον-Γκάουερ (4η κόρη του Γεωργίου Σάδερλαντ-Λέβεσον-Γκάουερ 2ου δούκα του Σάδερλαντ). Μετά το τέλος του, αυτή παντρεύτηκε τον ταγματάρχη Ιωάννη Αλέξανδρο Μόνκριφ το 1910.
 αξιότιμη Τζορτζιάνα Κάρολαϊν (1852–1937), η οποία παντρεύτηκε ως δεύτερη σύζυγός του τον Τόμας Κόουκ, 2ο Κόμη του Λέστερ, το 1875. 
 Αξιότιμη Μαίρη Σούζαν Καρολάιν Κάβεντις (1853–1937), παντρεύτηκε τον Κάρολο Λύτελτον 8ο υποκόμη Κόμπαμ, το 1878. 
 αξιότιμη Αικατερίνη Κάρολαϊν Κάβεντις (1857–1941), παντρεύτηκε (ως 2η σύζυγός του) τον Ούγο Γκρόσβενορ 1ο δούκα του Γουέστμινστερ, το 1882. 
 αξιότιμος Γουλιέλμος Έντουιν (1862–1931), νυμφεύτηκε την Ελισάβετ Τζάνετ Μπέιλη, αδελφή του σερ Γεωργίου Μπέιλυ 3ου βαρονέτου, το 1885. 

Ο λόρδος Τσέσαμ απεβίωσε τον Ιούνιο του 1882 σε ηλικία 66 ετών, στο Λάτιμερ Χάουζ, στο Λάτιμερ του Μπάκιγχαμσιρ. Τον διαδέχθηκε στη βαρονία ο μεγαλύτερος γιος του, Κάρολος. Η χήρα του απεβίωσε σχεδόν δύο χρόνια αργότερα, στις 21 Μαΐου 1884. 

 Παραπομπές 

 Εξωτερικοί σύνδεσμοι 


Κατηγορία:Οικογένεια Κάβεντις